Mandag presenterte Norges Fotballforbund (NFF) samlede regnskapstall for klubbene på de øverste nivåene i norsk fotball.

Driftskostnadene endte samtidig 73 millioner kroner høyere enn driftsinntektene, men ligaene leverte likevel et samlet positivt resultat etter skatt på 49 millioner kroner, viser tall fra NFF.

Det positive resultatet skyldes i all hovedsak spillersalg.

Sammenlignet med fasiten i 2015 var fjorårets resultat 30 millioner kroner dårligere. Det kan imidlertid forklares med at norske klubblag hadde betydelige inntekter som følge av gode resultater i europacupene.

(saken fortsetter under videovinduet)

– Dette beviser at gode styringsverktøy, med god kontroll og oppfølging gir resultater. Det er likevel marginale justeringer som avgjør om en klubb lykkes med sin økonomiske utvikling eller ikke. Det er derfor viktig at klubbene fortsetter å sette tæring etter næring og ikke tar for stor risiko når de planlegger fremover, sier fotballpresident Terje Svendsen.